સુરત રેલવે સ્ટેશનને વર્લ્ડ ક્લાસ બનાવવા જે પ્રોજેક્ટ મલ્ટી મોડેલ ટ્રાન્સપોર્ટ હબ તરીકે આગળ વધારવા માટેનું આયોજન કરાયું છે. આ પ્રોજેક્ટમાં કમર્શિયલ હેતુ માટે ચાર મલ્ટીસ્ટોરી બિલ્ડિંગ બનાવવાનું પણ પ્લાનિંગ છે. અલબત્ત, તેની ઉંચાઈ માટે ખાસ કિસ્સામાં છૂટછાટ આપવી જરૂરી હતી. કેમકે, રાજ્યમાં મલ્ટીસ્ટોરી બિલ્ડિંગ માટે 1.6 એફએસઆઈ જ આપવામાં આવે છે. તેમાં 40 મીટર જેટલી જ ઉંચાઈ મળી શકે તેમ હતી. એટલે, આ પ્રોજેક્ટ માટે મંગળવારે બમણાથી વધારે એટલે કે 3.6 એફએસઆઈ આપવા માટેનું ફરમાન રાજ્ય સરકારે કર્યુ છે.